Temeljem članka 2. Pravilnika o stipendiranju učenika i studenata Općine Kloštar Ivanić (Glasnik Zagrebačke županije br. 40/23) i članka 57. Statuta Općine Kloštar Ivanić (Glasnik Zagrebačke županije br. 13/21) načelnik Općine Kloštar Ivanić dana 04.10.2023. g. donosi

O D L U K U

o izdvajanju novčanih sredstava za stipendiranje učenika i studenata

u školskoj godini 2023./2024.

I.

Za školsku/akademsku godinu 2023./2024. dodijeliti će se:

UČENICIMA

* 25 stipendija, od toga:

a) s liste poticanih struka i zanimanja – 5 stipendija,

b) prema kriteriju izvrsnosti – 10 stipendija,

c) prema socijalnom kriteriju – 10 stipendija.

STUDENTIMA

* 15 stipendija, od toga:

a) s liste poticanih struka i zanimanja – 3 stipendije,

b) prema kriteriju izvrsnosti – 6 stipendija,

c) prema socijalnom kriteriju – 6 stipendija.

Ako se od predviđenog broja stipendija za dodjelu u određenoj kategoriji, javi manji broj kandidata koji ispunjavaju uvjete za dodjelu stipendija, nedodijeljene stipendije se pribrajaju prvoj sljedećoj kategoriji i time povećavaju broj stipendija za dodjelu u toj kategoriji.

II.

Za školsku/akademsku godinu 2023./2024. utvrđuje se iznos mjesečne stipendije:

* za učenike srednjih škola – 75,00 eura / 565,09kn1*,*
* za studente – 115,00 eura / 866,47 kn1.

III.

Opći uvjeti, postupak i kriteriji za dodjelu stipendija propisani su Pravilnikom o stipendiranju učenika i studenata Općine Kloštar Ivanić.

Stipendije se dodjeljuju na temelju odluke Općinskog vijeća i provedenog javnog natječaja.

Natječaj će se objaviti putem Obiteljskog radija, na oglasnim pločama Općine Kloštar Ivanić i na web stranicama Općine Kloštar Ivanić.

IV.

Za realizaciju ove Odluke zadužuje se Jedinstveni upravni odjel.

V.

Odluka stupa na snagu danom donošenja.

KLASA: 604-01/23-01/002

URBROJ: 238-14-02-23-1

Kloštar Ivanić, 04.10.2023.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović